**«Ампір V»** — будучы расійскі фільм-фэнтэзі Віктара Гінзбурга, экранізацыя рамана сучаснага рускага пісьменніка Віктара Пялевіна «Empire V». У галоўных ролях: Павел Табакоў і рэпер Мірон Фёдараў (Oxxxymiron). Выхад у шырокі пракат у Расіі запланаваны на пачатак 2021 года.

Сюжэт
-----

Згодна з апублікаваным сінопсісам, малады чалавек Раман Шторкін, звернуты ў вампіра Раму, раскрывае змову эліты: вампіры кіруюць чалавецтвам, высмоктваючы з яго радасць, мары і грошы. Стаўшы часткай вышэйшай касты вампіраў, герой ніяк не можа разарваць сувязь з людзьмі — бо нават у Імперыі V можна страціць галаву з-за кахання. Па словах прадзюсара фільма Івана Засурскага, «Ампір V» — гэта рэвалюцыйны погляд на грамадства спажывання, прыгажосць за грошы і грошы замест жыцця. Як адзначыў рэжысёр фільма Віктар Гінзбург, «гэта вельмі маскоўская гісторыя. Горад у гэтым фільме — адзін з персанажаў, праз яго раскрываецца свет вампіраў — эліты, якая хаваецца сярод нас». У прыватнасці, здымкі фільма праходзілі ў асабняку Марозавых ў Падсосенскім завулку, на Малай Броннай, Новым Арбаце, на Гогалеўскім бульвары, у Траццякоўскім праездзе, у ЦУМе, ГУМе, у звычайных маскоўскіх дварах і на Рублёўцы.

У ролях
-------

* Павел Табакоў — *Рама*
* Мірон Фёдараў — *Мітра*
* Вера Алентава — *Іштар*
* Марына Зудзіна — *Маці Рамы*
* Уладзімір Далінскі — *Энліль*
* Браніслаў Вінагродскі — *Локі*
* Андрэй Смірноў — *Азірыс*
* Ігар Жыжыкін — *Бальдр*
* Максім Дрозд — *Іегова*
* Ігар Гордзін — *Рыгор*
* Віктар Вяржбіцкі — *Ваал*
* Уладзімір Епіфанцаў — *камеа*

Вытворчасць
-----------

Здымкі фільма пачаліся ў верасні 2017 года. Выхад фільма быў запланаваны на 2019 год, але так і не адбыўся.

### Bablos

У чэрвені 2018 года стала вядома, што стваральнікі фільма плануюць правесці ICO крыптавалюты пад назвай «Bablos» для прыцягнення сродкаў, якіх было недастаткова для заканчэння здымак. 30 лістапада 2018 года было абвешчана аб паспяховым завяршэнні ICO-кампаніі. У выніку было сабрана 32175 ETH, што на момант завяршэння ICO раўнялася 3 506 801 еўра. Токены Bablos прайшлі лістынг на біржы INDX і лістынг на біржы EXMO.

Зноскі
------

1. ↑  Самые ожидаемые российские фильмы — 2018
2. ↑  Год сиквелов и триквелов Архівавана 28 чэрвеня 2018.
3. ↑  Ампир V, 2018
4. ↑  "Оксимирон сыграет главного злодея в экранизации «Empire V»". *Афиша Daily*. 2017-09-27. Праверана 2018-06-28.
5. ↑  Bablos.com - ICO-КАМПАНИЯ ЭКРАНИЗАЦИИ РОМАНА В. ПЕЛЕВИНА «EMPIRE V» (англ.).  bablos.com. Праверана 13 лістапада 2018.
6. ↑  "Реальное кино за виртуальный Bablos". *Частный Корреспондент*. Праверана 2018-11-13. Архівавана 12 лістапада 2018. Архіўная копія **(нявызн.)**(недаступная спасылка). Архівавана з першакрыніцы 12 лістапада 2018. Праверана 27 лютага 2021.
7. ↑  Это мой город: режиссер Виктор Гинзбург
8. ↑  Усков, Олег (2017-09-18). "Начались съемки фильма Empire V по роману Виктора Пелевина". *Российская газета*. Праверана 2018-06-28.
9. ↑  ICO-кампания фильма «Ампир V» успешно завершена. Hard Cap достигнут за несколько дней до окончания сроков проведения ICO Архівавана 4 снежня 2018. // «Частный корреспондент».
10. ↑  Новый инструмент BABLOS.SER на INDX.ru **(нявызн.)**. *news.wmtransfer.com* (11 декабря 2018).


|  |  |
| --- | --- |
| ⚙️   У сацыяльных сетках | VK · Facebook · Telegram |
| Фота, відэа і аўдыё | Instagram · YouTube |
| Тэматычныя сайты | Internet Movie Database |